Suomen Keskusta
Kannattajakunta > Kannatusalueet

Keskustan kannatus jää alle kymmeneen prosenttiin pääkaupunkiseudulla, Turussa, Tampereella ja Porissa sekä ruotsinkielisillä maaseutualueilla. Keski-Suomen, Pohjanmaan, Itä-Suomen ja Pohjois-Suomen maakuntakeskuksissa keskusta on viime vaaleissa ollut joko suurin puolue tai lähellä suurimman puolueen asemaa. Korkeinta puolueen kannatus on maaseutumaisissa suomenkielisissä kunnissa etenkin Pohjanmaalla. Tärkeäksi muodostuneessa Vaasan vaalipiirissä Keskustan vaalitappio heijastui voimakkaasti eduskuntavaaleissa 2019, RKP:n noustessa vaalipiirin suurimmaksi puolueeksi.
Vuosien 1983–2019 eduskuntavaaleissa puolueen kannatus on jakautunut vaalipiireittäin seuraavan taulukon mukaisesti. Kuntien kuuluminen eri vaalipiireihin on vaihdellut, joten eri vuosien tiedot eivät välttämättä ole keskenään vertailukelpoisia. Vaalipiirien tulokset vastaavat kunkin vaalivuoden mukaista aluejakoa. Ahvenanmaan vaalipiirissä Suomen Keskusta ei ole asettanut lainkaan ehdokkaita. Sen sijaan maakunnassa toimii Ahvenanmaan keskusta (ruots. Åländsk Center).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vaalipiiri | Vaalipiiri | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus | Kannatus |
| Vaalipiiri | Vaalipiiri | 1983 | 1987 | 1991 | 1995 | 1999 | 2003 | 2007 | 2011 | 2015 | 2019 | 2023 |  |  |  |  |  |

| Helsingin vaalipiiri | Helsingin vaalipiiri | 5,1 | 2,1 | 6,0 | 3,7 | 6,1 | 8,1 | 6,9 | 4,5 | 7,2 | 2,9 | 1,6 |  |  |  |  |  |
| Uudenmaan vaalipiiri | Uudenmaan vaalipiiri | 7,2 | 6,4 | 12,2 | 7,7 | 10,7 | 13,5 | 12,4 | 6,4 | 11,5 | 6,5 | 4,8 |  |  |  |  |  |
| Varsinais-Suomen vaalipiiri | Varsinais-Suomen vaalipiiri | 12,9 | 14,6 | 22,9 | 15,0 | 16,9 | 17,5 | 15,8 | 11,6 | 16,2 | 10,8 | 8,4 |  |  |  |  |  |
| Satakunnan vaalipiiri | Satakunnan vaalipiiri | 16,7 | 16,6 | 24,1 | 20,9 | 23,7 | 28,1 | 24,7 | 16,1 | 20,6 | 16,7 | 13,9 |  |  |  |  |  |
| Hämeen vaalipiiri | Hämeen vaalipiiri | 11,6 | 12,1 | 19,2 | 14,4 | 16,8 | 18,4 | 20,3 | 13,2 | 17,8 | 10,2 | 8,6 |  |  |  |  |  |
| Pirkanmaan vaalipiiri | Pirkanmaan vaalipiiri | 7,6 | 6,7 | 11,4 | 13,2 | 14,7 | 16,6 | 16,3 | 10,4 | 16,6 | 8,9 | 7,1 |  |  |  |  |  |
| Kymen vaalipiiri (1983–2011) | Kaakkois-Suomen vaalipiiri (2015–) | 16,8 | 17,0 | 23,8 | 18,9 | 22,6 | 25,8 | 23,9 | 16,8 | 25,2 | 16,6 | 13,6 |  |  |  |  |  |
| Etelä-Savon vaalipiiri (1983–2011) | Kaakkois-Suomen vaalipiiri (2015–) | 24,5 | 26,0 | 33,4 | 27,0 | 33,5 | 40,5 | 37,4 | 26,8 | 25,2 | 16,6 | 13,6 |  |  |  |  |  |
| Pohjois-Savon vaalipiiri (1983–2011) | Savo-Karjalan vaalipiiri (2015–) | 27,4 | 29,1 | 37,3 | 32,1 | 35,7 | 38,2 | 35,8 | 25,4 | 32,5 | 22,8 | 19,7 |  |  |  |  |  |
| Pohjois-Karjalan vaalipiiri (1983–2011) | Savo-Karjalan vaalipiiri (2015–) | 25,0 | 26,9 | 34,6 | 27,0 | 30,3 | 37,6 | 35,7 | 26,2 | 32,5 | 22,8 | 19,7 |  |  |  |  |  |
| Vaasan vaalipiiri | Vaasan vaalipiiri | 26,4 | 27,2 | 33,9 | 33,0 | 31,7 | 33,9 | 32,5 | 22,6 | 27,4 | 19,9 | 17,9 |  |  |  |  |  |
| Keski-Suomen vaalipiiri | Keski-Suomen vaalipiiri | 21,3 | 19,7 | 31,5 | 25,6 | 30,6 | 34,9 | 33,2 | 21,8 | 26,9 | 19,8 | 17,7 |  |  |  |  |  |
| Oulun vaalipiiri | Oulun vaalipiiri | 34,7 | 36,6 | 46,8 | 38,8 | 43,5 | 46,6 | 43,1 | 33,4 | 42,7 | 30,3 | 25,0 |  |  |  |  |  |
| Lapin vaalipiiri | Lapin vaalipiiri | 38,1 | 37,9 | 49,8 | 39,1 | 42,8 | 44,8 | 43,2 | 32,2 | 42,9 | 29,2 | 24,8 |  |  |  |  |  |
| Yhteensä | Yhteensä | 17,6 | 17,6 | 24,8 | 19,8 | 22,4 | 24,7 | 23,1 | 15,8 | 21,1 | 13,8 | 11,3 |  |  |  |  |  |
Tulosten perusteella keskustan kannatus on korkeinta Pohjois-Suomessa Oulun ja Lapin vaalipiireissä. Suomen keskiosissa Pohjanmaan rannikolta itärajalle sijaitsevissa Vaasan, Keski-Suomen, Pohjois-Savon, Etelä-Savon ja Pohjois-Karjalan vaalipiireissä keskustan kannatus ylitti vuoden 2007 vaaleissa 30 prosenttia. Valtakunnallista kannatusta suurempaa keskustan kannatus oli näiden lisäksi Satakunnan ja Kymen vaalipiireissä. Tätä matalampaa kannatus oli Turun ja Tampereen sisältävissä Varsinais-Suomen ja Pirkanmaan vaalipiireissä. Alimmillaan keskustan kannatus on ollut Uudenmaan ja Helsingin vaalipiireissä. Helsingissä puolue sai vuoden 2019 eduskuntavaaleissa korkeimman kannatuksensa Viikissä (7,9 %), jossa sijaitsee mm. Helsingin yliopiston maatalous-metsätieteellinen tiedekunta.
Ennen alueluovutuksia keskustan edeltäjän Maalaisliiton kannatus oli hyvin suurta Viipurin läänin itäisessä vaalipiirissä. Siirtoväen asuttaminen aiheuttikin muutoksia monien läntisemmän Suomen kuntien poliittisiin voimasuhteisiin.